U 2017. astronomi su otkrili 'Oumuamuo: prvi međuzvjezdani objekt u Sunčevom sustavu.
Sada je nekoliko teleskopa, zajedno s ESO-vim Very Large Telescope-om, otkrilo da on izlazi is našeg Sunčevog sustava brže nego je bilo očekivano.
Kad smo prvi puta razgovarali o ovome, govorili smo:
O moj bože, o moj bože. Stvarno trebamo provjeriti i provjeriti, i još jednom provjeriti i stvarno biti sigurni
jer učinak je tako malen i tako suptilan da mnogo stvari može utjecati i zeznuti nam mjerenja.
Nakon što smo provjerili i provjerili još jednom, i unakrsno provjerili, rezultat je još bio tamo!
Ali astronomi su možda već otkrili intrigantno objašnjenje za ovo zapažanje.
Epizoda 167: VLT vidi da je 'Oumuamua brži nego očekivano
'Oumuamua je prvi put zapažen od strane astronoma pri kraju 2017.
Opservatoriji diljem svijeta su otkrili da je objekt usamljeni putnik iz međuzvjezdanog prostora
prvi svoje vrste koji je bio zapažen.
Po prvi puta smo imali dokaz o postojanju asteroida, objekta koji je ulazio u naš Sunčev sustav s vrlo velikom brzinom.
Ta brzina je bila toliko velika da je dokazala da je objekt zaista dolazio izvana
vjerojatno iz nekog drugog sunčevog sustava, i da je samo prolazio kroz naš.
Astronomi koji koriste ESO-v Very Large Telescope i druge opservatorije
su pokazali da se ovaj jedinstveni objekt kreće brže nego zakoni nebeskog kretanja predviđaju.
Taj rezultat je zaista iznenadio znanstvenike!
Razmatrali smo različite vrijednosti. Jedna od njih je međudjelovanje s nekim magnetskim poljem.
Neka druga bi bila međudjelovanje sa silom na nekom putu
bez da znamo što bi ta sila mogla biti, samo da vidimo funkcionira li.
Ili sila koja bi bila impuls; nešto poput male eksplozije ili nečega takvog.
I sve ove pretpostavke su propale.
Najvjerojatnije objašnjenje za čudno ponašanje 'Oumuamua-e je da se otplinjava.
Otplinjavanje se događa kad sunčeva svjetlost zagrije površinu objekta.
Tada objekt izbaci oblak plina koji djeluje kao pokretačka raketa.
Doduše, otplinjavanje je tipično ponašanje kometa, što astronome vodi do ideje da je 'Oumuamua međuzvjezdani komet, a ne asteroid.
No 'Oumuamua ne pokazuje znakove tipičnih svojstava kometa.
Ovaj međuzvjezdani posjetitelj ne pokazuje karakterističan dugi rep materijala koji isparava.
Također ne pokazuje znakove kome, omotnice plina i prašine koja okružuje većinu kometa.
Kad se radi o količini prašine i plina koji je otpušten: sićušan je. Stvarno ga nema puno.
Ali on je jako malen, pa ne očekujemo puno prašine.
I opet, uspoređujući ga s normalnim kometima, čini se ispravnim da tako malen komet ima tako malo plina.
Astronomi nagađaju da su možda mala zrna prašine koja se nalaze na površini većine kometa
erodirala tijekom 'Oumuamua-inog putovanja kroz međuzvjezdani prostor, tako da su samo velika zrna prašine preostala.
Oblak ovih većih čestica ne bi bio dovoljno sjajan da bi ga ESO-v VLT mogao opaziti.
Stvarna narav ovog međuzvjezdanog nomada bi mogla ostati zagonetka.
Nedavno zapaženo ubrzanje 'Oumuamua-e znači da vjerojatno nećemo moći točno odrediti njegovo podrijetlo.
I dok se kreće sve dalje od Zemlje, postaje previše udaljen za čak i najbolje teleskope na svijetu.
Nikad dosad nismo uočili takav komet. Ali moguće je.
Nikad nismo vidjeli jednog. Dakle, puno razlika, puno zajedničkih stvari.
Tako da stvarno trebamo čekati na idućeg prije nego krenemo uspoređivati.
Nadamo se da ćemo u budućnosti, s boljim teleskopima, i s malim teleskopima koji pretražuju nebo u potrazi za asteroidima, moći saznati više o ovim objektima.
Ali ono što smo saznali od 'Oumuamua-e iznenadilo nas je više no što bismo ikad očekivali.
Napisao ESO; Prevela Ivana Kurečić